|  |  |
| --- | --- |
| Cuspair Clàir-ghnothaich | 7 |
| Àir. Aithisge | G/16/24 |

**COMHAIRLE NA GÀIDHEALTACHD**

|  |  |
| --- | --- |
| **Comataidh:** | **Comataidh na Gàidhlig** |
| **Ceann-latha:** | **20 Samhain 2024** |
| **Tiotal Aithisge:** | **Cunntas às Ùr mu Cho-labhairt na Gàidhlig** |
| **Aithisg le:** | **Iar-Àrd-Oifigear – Daoine** |

|  |  |
| --- | --- |
| **1.** | **Adhbhar/Geàrr-chunntas Gnìomhach** |
| 1.1 | Tha Co-labhairt Ghàidhlig Chomhairle na Gàidhealtachd ag amas air toraidhean is gnìomhan dìreach a thoirt seachad gus taic a chur ri cuspair Gnìomhachas agus an Eaconamaidh ann am Plana na Gàidhlig. Taobh a-staigh a’ chuspair, tha dà phrìomh raon:   * Cleachd a’ Ghàidhlig ann an gnothachasan agus iomairtean sòisealta; agus * Cleachd a’ Ghàidhlig mar sho-mhaoin eaconamach ann an Alba.   Tha an aithisg a’ toirt fiosrachadh às ùr do Bhuill Thaghte mu na h-ìrean planaidh, mun cheann-latha agus mun àite san tèid Co-labhairt na Gàidhlig a chumail. |
| **2.** | **Molaidhean** |
| 2.1 | Thathar ag iarraidh air Buill:   1. beachdachadh air foir-shealladh Co-labhairt na Gàidhlig; agus 2. beachdachadh air mar a dh’fhaodadh na h-aithisgean rannsachaidh buaidh a thoirt air meud-comais Co-labhairt na Gàidhlig agus na ceanglaichean gu cuspair Gnìomhachais agus an Eaconamaidh ann am Plana na Gàidhlig. |
| **3.** | **Builean** |
| 3.1 | Goireas  Tha lìbhrigeadh Plana na Gàidhlig air a mhaoineachadh le Comhairle na Gàidhealtachd, tabhartasan Riaghaltas na h-Alba agus diofar shruthan maoineachaidh bho Bhòrd na Gàidhlig (BnaG).  Chaidh a’ cho-labhairt a thoirt do 21CC tron phròiseas sholarachaidh air 12 Sultain 2024. Chaidh na cosgaisean a thaobh a bhith a’ cur na co-labhairt air dòigh ainmeachadh aig £29,000. |
| 3.2 | Laghail  Tha dleastanas reachdail aig Comhairle na Gàidhealtachd gum bi Plana Gàidhlig aice fo theirmean Achd na Gàidhlig (Alba) 2005. Tha an dleastanas a’ gabhail a-steach uallach a bhith a’ buileachadh ghealltanasan agus a’ toirt cunntas cinnteach mun deidhinn. |
| 3.3 | Coimhearsnachd (Co-ionannachd, Bochdainn, Dùthchail agus Eilean)  Tha an aithisg a’ gèilleadh ri poileasaidhean Chomhairle na Gàidhealtachd air co-ionannachd. |
| 3.4 | Atharrachadh Gnàth-shìde/Carbon Ciallach  Tha am pròiseas solarachaidh airson Co-labhairt na Gàidhlig a’ gabhail a-steach gealltanas riatanach bhon t-solaraiche gum bi na thèid a lìbhrigeadh a’ coinneachadh nam builean a’ buntainn ri Atharrachadh Gnàth-shìde is Carbon Ciallach. |
| 3.5 | Cunnart  Thèid stiùireadh cùramach a dhèanamh air Planaichean Leantainneachd Gnothachais a thaobh prìomh chunnartan, airson dèanamh cinnteach gu bheil an tachartas soirbheachail. |
| 3.6 | Slàinte is Sàbhailteachd (cunnartan a’ tighinn am bàrr mar thoradh air atharrachaidhean do dh’uidheamachd, acfhainn, pròiseas no daoine)  Tha slàinte is sunnd an luchd-fhrithealaidh air a ghabhail a-steach anns na thathar ag iarraidh bhon t-solaraiche airson a bhith a’ lìbhrigeadh Co-labhairt na Gàidhlig. |
| 3.7 | Gàidhlig  Deagh bhuaidh a thaobh a bhith a’ lìbhrigeadh nan toraidhean a’ buntainn ri Gnìomhachas agus an Eaconamaidh ann am Plana na Gàidhlig. |
| **4.** | **Buaidhean** |
| 4.1 | Ann an Comhairle na Gàidhealtachd, tha poileasaidhean, ro-innleachdan no atharrachaidhean seirbheis uile fo ùmhlachd sgrìonadh amalaichte airson buaidh air Co-ionannachdan, Bochdainn is Còraichean Daonna, Còraichean is Sunnd Chloinne, Atharrachadh Gnàth-shìde, Eileanan is Coimhearsnachdan Dùthchail air Tìr-mòr, agus Dìon Dàta. Far a bheil feumalachd air aithneachadh, thèid measadh buaidh iomlan a ghabhail os làimh. |
| 4.2 | Tha a bhith a’ beachdachadh air buaidhean na phàirt bhunaiteach dhen phròiseas cho-dhùnaidhean agus feumaidh seo fios a chur ris a’ phròiseas cho-dhùnaidhean. Nuair a thathar a’ tighinn gu co-dhùnadh sam bith, feumaidh Buill aire iomchaidh a thoirt do thoraidhean measaidh sam bith. |
| 4.3 | ’S e aithisg sgrùdaidh agus/no ùrachaidh a tha seo agus mar sin chan eil feum air measadh buaidh. |

|  |  |
| --- | --- |
| **5.** | **Geàrr-chunntas Gnìomhach** |
| 5.1 | Tha Comhairle na Gàidhealtachd a’ cur Co-labhairt na Gàidhlig air dòigh gus freagairt air prìomh raointean taobh a-staigh Plana Gàidhlig Chomhairle na Gàidhealtachd.  Tha fòcas soilleir air a bhith a’ meudachadh cleachdadh na Gàidhlig agus àireamh luchd-labhairt na Gàidhlig ann am Plana Gàidhlig Chomhairle na Gàidhealtachd.  Tha Plana na Gàidhlig ag aithneachadh gu bheil a’ Ghàidhlig a’ cur ri luach farsaing foghlamach, sòisealta, cultarach is eaconamach agus ri sunnd na Gàidhealtachd. Gus na toraidhean seo a thoirt gu buil, chaidh Cùirt an Easbaig, Inbhir Nis, a thaghadh mar aitreabh na co-labhairt. |
| 5.2 | Thèid Co-labhairt na Gàidhlig a chumail air 1 Cèitean 2025 aig Cùirt an Easbaig, Inbhir Nis. |
| **6** | **Adhbhar Co-labhairt na Gàidhlig** |
| 6.1 | Chaidh adhbhar na co-labhairt aon-latha a cho-roinn le Comataidh na Gàidhlig san Lùnastal 2024 [ceangal](https://www.highland.gov.uk/meetings/meeting/5036/gaelic_committee_comataidh_na_gaidhlig) . ’S e prìomh adhbhar na co-labhairt fianais a thogail mu luach chultarach agus mun bhuaidh a dh’fhaodadh a bhith aig comas eaconamach na Gàidhlig ann an gnìomhachas agus so-fhastachd air feadh na Gàidhealtachd.  San Ògmhios 2024, chaidh Cuireadh airson Tairgse a sholarachadh le amas gun obraicheadh solaraiche seirbheis còmhla ri Comhairle na Gàidhealtachd gus a’ cho-labhairt a lìbhrigeadh. Tha sinn toilichte innse gun robh an Cuireadh airson Tairgse soirbheachail, agus gu deach duais a thoirt do 21CC Group san t-Sultain. |
| **7** | **Foir-shealladh mun Cho-labhairt** |
| 7.1 | Chaidh coinneamhan tùsail a chumail le 21CC Group. Bha seo a’ gabhail a-steach sgrùdadh tùsail gus prìomh luchd-labhairt a chomharrachadh airson cuireadh fhaighinn chun na co-labhairt agus airson àite freagarrach a chomharrachadh airson coinneachadh ri feumalachdan na co-labhairt.  Mar a chaidh innse aig Comataidh na Gàidhlig san Lùnastal, thèid cuireadh a thoirt do luchd-ùidhe is com-pàirtichean bho air feadh na Gàidhealtachd, a bharrachd air aoighean nàiseanta is eadar-nàiseanta. Thathar an dùil gum bi cothroman lìonrachaidh an lùib na co-labhairt cuideachd.  Thèid a’ cho-labhairt a phlanadh tro cho-obrachadh dlùth le prìomh chom-pàirtichean, agus nì seo cinnteach gum bi an t-ùghdarras gu dlùth an sàs sa phròiseact. |
|  |  |
| **8** | **Cùl-fhiosrachadh** |
| 8.1  8.2  8.3  8.4  **9.**  9.1 | **A’ Ghàidhlig mar sho-mhaoin eaconamach is shòisealta**  Ann an 2014, còmhla ri Iomairt na Gàidhealtachd ’s nan Eilean agus com-pàirtichean eile, choimiseanaich Comhairle na Gàidhealtachd aithisg neo-eisimeileach gus sgrùdadh a dhèanamh air buaidh na Gàidhlig air gnìomhachasan agus iomairtean sòisealta. B’ e an t-amas fiosrachadh a chruinneachadh mu ghnìomhachd eaconamach agus dealas co-cheangailte ris a’ Ghàidhlig, gus am bi sinn nas fiosraichte nuair a bhios sinn a’ dèanamh cho-dhùnaidhean san àm ri teachd.  [**Aithisg rannsachaidh (ceangal on taobh a-muigh)**](https://www.hie.co.uk/media/5379/ar-st%C3%B2ras-g%C3%A0idhlig-executive-summary.pdf)  Lorg an aithisg gun robh:   * 60 sa cheud de na gnìomhachasan a chaidh a sgrùdadh a’ faireachdainn gun robh cleachdadh na Gàidhlig a’ cur ri luach a’ chànain sa choimhearsnachd * a’ Ghàidhlig na so-mhaoin gu sònraichte nuair a thèid a cleachdadh gus na gnìomhachasan cruthachail, turasachd, biadh is deoch a bhrosnachadh   B’ iad na prìomh thoraidhean bho ghnìomhachasan agus iomairtean sòisealta leis an deach co-chomhairleachadh a dhèanamh:   * Tha a’ Ghàidhlig air a cleachdadh le còrr is 60 sa cheud de na gnothachasan mar phrìomh eileamaid dhen bhathar no dhen t-seirbheis aca * Bha cha mhòr dà thrian a’ faicinn na Gàidhlig mar eileamaid chudromach sa ghnothachas aca * Tha a’ Ghàidhlig gu h-àraid cudromach do ghnothachasan a tha ag obrachadh sna gnìomhachasan cruthachail * Tha 70 sa cheud de ghnothachasan ag aithneachadh gu bheil a’ Ghàidhlig na so-mhaoin dhan ghnothachas aca * Tha faisg air 60 sa cheud de ghnothachasan a tha mar-thà a’ cleachdadh na Gàidhlig a’ faicinn chothroman a bharrachd gus barrachd feum a dhèanamh dhen chànan * Bha aon trian de ghnothachasan a’ faicinn a’ chànain mar sho-mhaoin a dh’fhaodadh a bhith air a tomhas a thaobh a bhith a’ cur luach ris na gnothachasan aca. De na 34 gnothachasan seo, bha a’ Ghàidhlig a’ cur ri tionndadh-airgid de mu £4 millean.   Tha prìomh thachartasan gan lìbhrigeadh le buidhnean Gàidhlig air a’ Ghàidhealtachd gus na builean eaconamach co-cheangailte ris a’ Phlana Ghàidhlig a lìbhrigeadh. Tha eisimpleirean dhen a seo a’ gabhail a-steach BLAS, am Mòd Nàiseanta Rìoghail agus tachartasan a leithid Na Trads.  O chionn ghoirid, ann an 2022, chaidh Buidheann Obrach Beatha Ghoirid a stèidheachadh leis an amas a’ Ghàidhlig a neartachadh is le fòcas air cothroman eaconamach, agus an eaconamaidh a neartachadh le bhith a’ dèanamh an fheum as fheàrr de chothroman Gàidhlig.  Tha an [aithisg](https://www.gov.scot/binaries/content/documents/govscot/publications/independent-report/2023/06/short-life-working-group-economic-social-opportunities-gaelic-report-cabinet-secretary-finance-economy/documents/short-life-working-group-economic-social-opportunities-gaelic-report-cabinet-secretary-finance-economy/short-life-working-group-economic-social-opportunities-gaelic-report-cabinet-secretary-finance-economy/govscot%3Adocument/short-life-working-group-economic-social-opportunities-gaelic-report-cabinet-secretary-finance-economy.pdf) aca a’ mìneachadh a’ cho-theacsa sa bheil a’ bhuidheann air a bhith ag obair, cuid de na dùbhlain a tha mu choinneamh na Gàidhlig a bharrachd air na cothroman nach beag airson builean sòisealta, eaconamach, cultarail, foghlaim agus sunnd.  **Na h-Ath Cheumannan**  Bheir sinn tuilleadh fiosrachaidh gu Comataidh na Gàidhlig nuair a bhios na nithean seo air an dearbhadh.  Bidh na h-ath cheumannan airson Co-labhairt na Gàidhlig a’ gabhail a-steach a bhith ag obair gu dlùth le 21CC Group gus co-dhùnaidhean a dhèanamh mun chlàr-ghnothaich agus mun luchd-labhairt. Bheir sinn cunntas eile dhan Chomataidh Ghàidhlig aon uair ’s gu bheil na nithean sin air an dearbhadh.  Ainmeachadh:  Ceann-latha:  Ùghdar: Lena Walker  Pàipearan Cùl-fhiosrachaidh:  Eàrr-ràdhan: |